Preşedintele Partidului Pro România, Victor Ponta, a declarat că va emigra, în cazul în care liderul social-democrat, Liviu Dragnea, va deveni preşedinte al României. El a spus, duminică, la Botoşani, că Dragnea nu ar putea ajunge preşedinte decât printr-o fraudă masivă. "Dacă o să fie preşedintele României... Dumneavoastră credeţi că o să fie Dragnea? Vă întreb ca să ştiu să mă pregătesc de emigrare, nu de altceva. Eu cred că nu va fi din fericire. Nu poate să devină Dragnea preşedinte altfel decât printr-o fraudă masivă. Printr-un vot democratic nu are cum să ajungă, sunt convins de acest lucru, şi dacă România îşi va alege preşedintele printr-o fraudă masivă, atunci...", a afirmat Ponta. Acesta a precizat că nu are proprietăţi imobiliare în străinătate, însă a spus că, dacă va fi nevoie, îşi va cumpăra o proprietate în Republica Moldova. AGERPRES/(A- autor: Cristian Lupaşcu, editor: Karina Olteanu, editor online: Irina Giurgiu)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.